Eesti Erametsaliidu poolt EJSle esitatud seisukohad.

Jahipiirkonna kasutusõiguse lubade pikendamiseks tuleb jahipiirkonna kasutaja poolt esitada allolevad materjalid.

Esitatavad materjalid ja pikendamise tingimused:

- jahipiirkonna kasutaja poolt vastavalt jahiseaduse § 25 (1) maaomanikega sõlmitud lepingute loend mis sisaldab katastriüksuse numbrit, maaomaniku nime, kontakti ja lepinguga kaetud ala pindala;  ***pikendatakse  kui lepinguid on 50%+1 eramaade pindalast;***

- Keskkonnaagentuuri õiend jahipiirkonna kasutaja poolt vastavalt jahiseaduse § 21 (2) ulukiseire teostamise kohta aastate lõikes alates 2013. aastast; ***pikendatakse  kui ulukiseire aruanded on esitatud;***

- Keskkonnaameti ülevaade  aafrika seakatkuga seoses jahipiirkonna kasutajale keskkonnaameti peadirektori käskkirjadega  pandud  kohustuste täitmise kohta; ***pikendatakse  kui kohustused on täidetud;***

- Keskkonnaametilt ülevaade jahipiirkonna kasutajale ja liikmeskonnale koostatud jahieeskirjade rikkumistest. ***Ei pikendata kui vastavalt jahiseaduse § 20 (2) 7) on  jahipiirkonna kasutajal  rohkem kui üks karistatus;***

- Jahindusnõukogus jahiseaduse § 9 (3) 2) alusel kokkulepitud uluksõraliste küttimismahtudest kinnipidamine. ***Pikendatakse kui kokkulepitud mahtudest on kinnipeetud.***